Lugo

Lugo er en by nordvest i den autonome regionen Galicia i Spania. Byen er hovedstad i provinsen Lugo. Kommunen har om lag 95 000 innbyggere, og er den fjerde største i Galicia. Den romerske muren som omgir byen er en del av UNESCOs verdens kulturarv«Verdens kulturarv». UNESCO. Muren ble oppført av romerne mellom 265 og 310 e.Kr. Den omkranser hele den gamle bydelen og er således den eneste romerske bymur i verden som fortsatt er intakt. Den er over 2 km lang, varierer i bredde mellom 8 og 12 meter, og det høyeste punktet er 12 meter.«Den romerske mur». Galicia Guide Det er mulig å spasere på muren, og én gang i året holdes det også kappløp på den.

 Historie 
Byen ble trolig grunnlagt av keltere, Kondratiev, Alexei (2007): «Lugus: The Many-Gifted Lord» . Mythical Ireland. men ble i 13 f.Kr. erobret av Paulus Fabius Maximus og gitt navnet Lucus Augusti.Anført som  av geografen Klaudios Ptolemaios, ii. 6. § 24 Byen tilhørte den romerske provinsen Hispania Tarraconensis og var hovedbyen til caporierne. Selv om byen var liten, var det den viktigste byen i området som ble kjent som Gallaecia i romertiden, og byen hadde en conventus iuridicus, som en av tre byer i Gallaecia. Senere ble byen en av to hovedsteder i Gallaecia, og byen gav navn til Callaïci Lucenses. Den lå sentralt i et stort gullgruveområde som var spesielt aktivt i romertiden.

Lucus ble bispesete sent i det femte århundre, og var et administrativt senter for svebere og vestgotere, før den forfalt. Midt på 700-tallet var byen forlatt. Det ble gjort forsøk på å gjenoppbygge byen på 900-tallet, men den ble først bygd opp igjen sent i middelalderen.

I løpet av 1900-tallet fortsatte byen å vokse som et administrasjons- og servicesenter for provinsen. I 1936, da den spanske borgerkrigen brøt ut, kom byen raskt inn under Bando nacional, nasjonalistfraksjonen eller fascistene. På 1970-tallet kom det betydelige reformer, blant annet utviklingen av Ceaos industriområde (1979) og fullstendig restaurering av den romerske bymuren.

Infanta Elena, den eldste datteren av kong Juan Carlos og dronning Sofia av Spania, og fjerde i etterfølgerekke, er hertuginne av Lugo siden 1995.

 Referanser 

 Eksterne lenker 

 Foto av Lugo
 Lugos bymurer på Google Maps

Kategori:Verdensarven i Spania
Kategori:Romerske byer
Kategori:Byer i Galicia
Kategori:Kommuner i Galicia
Kategori:Lugo (provins)